Č. spisu: OU-BB-MPO-2024/001391-010 SY

**Z á p i s n i c a**

z vyhodnotenia 2.Vyhlásenia elektronickej aukcie, ktoré sa konalo 04.06.2024, v kancelárii č. 220, na majetkovoprávnom odbore Okresného úradu Banská Bystrica.

Predmetom Vyhlásenia elektronickej aukcie, bola ponuka na predaj nehnuteľností, v k.ú. Poltár, obec Poltár, vedeným ako:

* pozemok parcela EKN č. 1184/1 – zastavaná plocha a nádvorie o výmere 224 m2,
* pozemok parcela EKN č. 1184/2 – orná pôda o výmere 1041 m2,

zapísané na LV č. 2543 – podiel 1/1.

Nehnuteľnosti pripadli do vlastníctva Slovenskej republiky, správy Okresného úradu Banská Bystrica, na základe Rozhodnutia C7/2009 z 02.06.2009, Správy katastra Poltár – rozhodnutie o oprave chyby v schválenom registri ROEP Poltár, po zaniknutej právnickej osobe bez právneho nástupcu.

Ponukové konanie bolo vykonané v súlade s ustanovením §8 ods.1 zákona 278/1993 Z.z. o správe majetku štátu v znení neskorších predpisov.

Primeraná cena v zmysle ustanovenia §8a ods.3 zákona 278/1993 Z.z., bola zistená Znaleckým posudkom č. 093/2023, zo dňa 22.09.2023, ktorý vypracoval znalec Ing. Ivan Čierny, so sídlom Tatranská 30, 974 11 Banská Bystrica. Podľa citovaného znaleckého posudku bola všeobecná hodnota týchto nehnuteľností určená na 25.300,- €.

Ponuka na prevod správy majetku štátu iným správcom bola zverejnená 01.02.2024 v Registri ponúkaného majetku štátu. V lehote stanovenej na doručovanie ponúk t.j. od 02.02.2024 do 04.03.2024, neprejavil záujem žiadny správca.

Vyhlásenie elektronickej aukcie sa uskutočnilo zverejnením v Registri ponúkaného majetku štátu, dňa 25.03.2024, s primeranou cenou 25.300,-€, s povinnosťou úhrady zábezpeky vo výške 2.000,- €. Na uverejnenú ponuku sa v určenej lehote (26.03.2024 – 24.04.2024) neprihlásil žiadny záujemca.

Komisia konštatovala, že Vyhlásenie elektronickej aukcie bolo neúspešné. Bude nasledovať zníženie primeranej ceny o 10 %.

Druhé Vyhlásenie elektronickej aukcie sa uskutočnilo zverejnením v Registri ponúkaného majetku štátu, dňa 26.04.2024, s primeranou cenou 22.770,-€ (zníženie primeranej ceny o 10 %), s povinnosťou úhrady zábezpeky vo výške 2.000,- €. Na uverejnenú ponuku sa v určenej lehote (27.04.2024 – 28.05.2024) prihlásil jeden záujemca:

* ev.č. záznamu 0055699/2024 – doručená 27.05.2024 – J.Nováková, Nitra, s ponukou 22.770,- €, zábezpeka podľa výpisu zo ŠP uhradená dňa 27.05.2024.

Komisia konštatovala, že Druhé Vyhlásenie elektronickej aukcie bolo úspešné. Dočasný správca jediného záujemcu, ktorý splnil určené podmienky vyzve na predloženie údajov k vypracovaniu kúpnej zmluvy a uzatvorenie kúpnej zmluvy.

Zápisnicu vypracovala: JUDr. Janka Syčová V Banskej Bystrici, dňa 04.06.2024